## Pravilnik o obliku i sadržaju odobrenja za obavljanje domaće radinosti ili sporednog zanimanja

### NN 100/2007 (3.10.2007.), Pravilnik o obliku i sadržaju odobrenja za obavljanje domaće radinosti ili sporednog zanimanja

# MINISTARSTVO GOSPODARSTVA, RADA I PODUZETNIŠTVA

**2956**

Na temelju članka 9. stavka 5. Zakona o obrtu (»Narodne novine«, br.77/93.,
90/96., 102/98., 64/01., 71/01., 49/03. – pročišćeni tekst, 68/07. i 79/07),
ministar gospodarstva, rada i poduzetništva donosi

## PRAVILNIK

### O OBLIKU I SADRŽAJU ODOBRENJA ZA OBAVLJANJE DOMAĆE RADINOSTI ILI SPOREDNOG ZANIMANJA

I. OPĆA ODREDBA

Članak 1.

Ovim Pravilnikom propisuje se oblik i sadržaj odobrenja, koje se izdaje za
obavljanje domaće radinosti ili sporednog zanimanja.

Članak 2.

Odobrenje izdaje nadležni ured državne uprave u županiji i njegove ispostave
odnosno Ured Grada Zagreba na čijem pod­ručju će se obavljati djelatnost.

II. OBRAZAC ODOBRENJA

Članak 3.

Obrazac odobrenja izdaje se na dvodijelnom punijem papiru koji je otvoren
veličine 150 mm x 105 mm, a savijen 75 mm x 105 mm, toniran svijetloplavom
bojom.
Odobrenje se izrađuje na posebnom papiru oznake neobod bijeli 200 g/m2 s vodenim
žigom i zaštitom.
Odobrenje se izdaje prema obrascu koji je otiskan uz ovaj Pravilnik i njegov je
sastavni dio.

Članak 4.

Prednja strana odobrenja sadrži naziv: Republika Hrvatska, grb Republike
Hrvatske, naziv »ODOBRENJE« za obavljanje domaće radinosti ili sporednog
zanimanja, ime i prezime fizičke osobe, te u donjem lijevom uglu redni broj
domaće radinosti ili sporednog zanimanja.

Članak 5.

Na unutrašnjoj lijevoj strani obrasca odobrenja ispisani su podaci o djelatnosti
za koju je izdano odobrenje, podaci o fizičkoj osobi koja obavlja djelatnost:
ime i prezime, adresa stanovanja, te u desnom kutu potpis odgovorne osobe i
pečat nadležnog ureda državne uprave u županiji odnosno Ureda Grada Zagreba.

Članak 6.

Unutrašnja desna strana obrasca sadrži važne napomene s ispisanim tekstom.

Članak 7.

Podaci u odobrenju ispunjavaju se pisačem sustava za automatsku obradu
podataka.

Članak 8.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-01/07-01/199
Urbroj: 526-12-02/1-07-1
Zagreb, 25. rujna 2007.

Ministar
**Branko Vukelić**, v. r.

*Prednja stranica*

                         REPUBLIKA HRVATSKA

![](dodatni/378458.gif)

**ODOBRENJE**

Za obavljanje \_\_\_\_\_\_\_\_\_\_\_\_\_\_\_\_\_
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Ime i prezime

Redni broj:

*Unutrašnja lijeva stranica*
Odobrenje se izdaje za obavljanje: \_\_\_\_\_\_\_\_\_\_\_\_\_\_\_\_\_\_\_\_\_\_\_\_
Podaci o fizičkoj osobi:
Ime: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Prezime: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Adresa stanovanja:
Mjesto: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Ulica i kbr.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
M.P.

*Unutrašnja desna stranica*

NAPOMENA

|  |
| --- |
| Ukupni bruto primici ostvareni od obavljanja domaće radinosti ili sporednog zanimanja ne smiju prelaziti iznos deset (10) bruto prosječnih mjesečnih plaća   u kalendarskoj godini u kojoj se obavljaju djelatnosti. Ako fizička osoba koja u tekućoj kalendarskoj godini od obavljanja domaće   radinosti ili sporednog zanimanja ostvari primitke koji prelaze navedeni iznos, obvezna je od 1. siječnja iduće kalendarske godine prestati obavljati domaću radinost ili sporedno zanimanje, a do 15. siječnja iste godine podnijeti nadležnom tijelu koje je izdalo odobrenje za obavljanje domaće radinosti ili sporednog zanimanja, pisani zahtjev za prestanak obavljanja tih djelatnosti. Ako tijekom tekuće kalendarske godine u kojoj se obavlja domaća radinost ili sporedno zanimanje prestane obavljanje te djelatnosti ili ako prestane koji od zakonom propisanih uvjeta, osoba koja obavlja te djelatnosti obvezna je u roku od 15 dana od dana nastalih promjena podnijeti pisani zahtjev za prestanak obavljanja tih djelatnosti nadležnom tijelu koje je izdalo odobrenje za obavljanje djelatnosti. |

Pravilnik, NN 100/2007-2956
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)